text: Idees de classe: 2015
  Avui he fet una dinàmica que ha agradat molt als nens i a mi mateixa. Per això, he decidit explicar-ho.
  Havíem de treballar l'ordre alfabètic, que els alumnes ja coneixen del Cicle Inicial. La sessió era doncs, un repàs.
  Tots els alumnes es col·loquen l'un al costat de l'altre.
  La mestra es posa al principi d'aquesta fila i diu tenir la lletra A.
  Se'ls diu als alumnes que ara, cada un d'ells, és una lletra de l'abecedari. Segons el lloc que ocupen, han de saber la lletra que són.
  Amb un retolador o bolígrafs, cada alumne s'escriu a l'interior de la mà, la lletra que creu ser i torna a ocupar el lloc. La lletra no pot ensenyar-se.
  Poc a poc es van destapant les lletres tot obrint les mans, de manera que es fa l'abecedari.
  Si algú s'ha equivocat ha de rectificar la lletra i torna-se a col·locar al lloc.
  Als alumnes els ha agradat molt! Estaven súper emocionats quan ho havien fet bé i anàvem destapant les demés lletres.
  En el meu cas, m'han faltat lletres així que al final les hem anat anomenant per ordre.
  Després, i per seguir repassant l'abecedari, he repartit unes paraules que començaven amb diferents lletres. Els alumnes, sense parlar, havíen de col·locar-se tenint en compte que en una punta de la classe hi havia la A i a l'altre punta la Z. Ho han fet genial!! De seguida s'hanorientat i col•locat, fins i tot els del mig!!
  Per últim, he tornat a repartir paraules però totes elles començaven amb la M. Encara no havíem treballat què passa si totes les paraules comencen amb la mateixa lletra. Com les busquem al dicconari? Davant aquesta situació han començat a parlar entre ells i elles sobre diferents hipòtesis: ordenar-se tenint en compte la primera i la última lletra, la primera i la segona, aleatoriament, etc. La idea que els ha semblat millor a tots era la de seguir la primera, la segona, la tercera i així successivament. Una vegada decidit el criteri més lògic han hagut de col·locar-se, aquesta vegada sí parlant.
  Crec que el que hem après avui, no ho oblidaran fàcilment!
  Publicat per ~Laia~ a 11:36 Cap comentari:
  Fa temps que el treball cooperatiu va entrar a la meva classe. Sí és cert que molts dels meus companys no fan treballs d'aquest tipus perquè cal moure les taules, els nens no treballen en silenci, no saben treballar i s'acaben barallant, perden hores de classe, etc. Mil i una excuses que no comparteixo però que escolto molt sovint. Sí que és cert que el primers dies de fer treball cooperatiu m'estiraria els cabells, faria un crit i canviaria el treball cooperatiu per un d'individual! Però, amb el temps, els alumnes aprenen a treballar d'aquesta manera i els beneficis són molt grans.
  Aquest tipus d'aprenentatge fa que l'alumne no només aprengui del mestre, sinó que també aprèn dels seus companys i companyes: treballen, s'ajuden, s'ensenyen...
  Cada alumne és responsable del seu propi aprenentatge i també del dels demés, desenvolupa l'autonomia personal i se subratlla la importància del procés d'aprenentatge més que del propi resultat.
  Des de que vaig començar a treballar com a mestra, utilitzo aquesta metodologia a les meves classes (de fet, el meu treball de final de grau versava sobre l'aprenentatge cooperatiu de les matemàtiques!). No obstant, no va ser fins que vaig llegir aquesta entrada que vaig fer servir el treball cooperatiu també als exàmens. (No deixeu de mirar aquesta pàgina!)
  Justifica tu respuesta. Aprendizaje cooperativo. Preparación de una prueba o examen en grupo
  Utilitzo l'assignatura de Medi o de Matemàtiques per poder fer aquest tipus de metodologia i tot i que sempre he estat contenta en veure els resultats, els meus alumnes em van sorprendre moltíssim en aquest últim examen: ho van fer-ho genial! (Si voleu veure com era l'examen, podeu fer clic al següent enllaç: Examen Medi: La Terra)
  Us animo doncs, a provar aquesta metodologia i sobretot, no desespereu si el primer dia sortiu amb mal de cap. Els alumnes necessiten un temps per aprendre a treballar de forma cooperativa. Quant més practiqueu, millor ho faran i més fàcil serà per a vosaltres organitzar alguna dinàmica amb aquesta forma de treball.
  Publicat per ~Laia~ a 5:36 Cap comentari:
  Etiquetes de comentaris: Exàmens i Controls
  Els nervis, els somriures, els xiscles i les corregudes amunt i avall... ha començat el curs! I amb les primeres paraules no parlo només dels nens, sinó també dels mestres i professors!
  Com que l'any passat els va agradar tant el Kit de Benvinguda, aquest any l'he tornat a repetir. No tenia les capses però ha quedat força xulo també:
  Desitjo que per a tots i totes sigui un bon curs. Jo estic nerviosa, no conec als nens, és un grup nou i haig de reconèixer que, ara mateix, trobo a faltar la meva classe del curs anterior. Suposo que en acabar amb aquests i començar amb un nou grup, em passarà el mateix. És que aquests nens i nenes, es fan estimar!!
  Publicat per ~Laia~ a 5:29 Cap comentari:
  Exàmens de medi en grup
  Aquest curs he tingut una classe molt oberta barrejar-se amb els diferents companys a l'hora de treballar en grup. Aquest fet ha estat molt positiu per ells i també per a mi. Els ha permès veure moltes i variades formes de treballar, estudiar i pensar i per tant també d'aprendre.
  Aprofitant tot això us deixo un dels darrers exàmens de Medi que vaig fer a la classe (podeu fer clic per descarregar).
  Vaig posar al terra de la classe material molt divers: fulls, cartolines, escuradents, plastilina, retalls de revistes, etc.
  Els alumnes havien de crear alguna cosa amb aquell material en resposta a la pregunta: què heu après? Aquí us deixo les seves respostes:
  Què bé que ho van fer tots els grups!!! No??
  Podeu veure que al final de l'examen hi ha una graella d'avaluació pel treball fet. Malgrat avaluar el producte final, al ser un treball molt obert, a vegades un mestre que fa voltes per la classe, no pot copsar tot el que passa en aquest treball en grup. Per això m'agrada que cada alumne es posi una nota en funció dels ítems: ajuda als altres, coneix el tema, respecta als altres, etc. Així mateix, tots els membres del grup també l'avaluen en funció dels mateixos aspectes. Generalment, la nota del grup sol ser més alta que la nota que es posen els propis alumnes!
  Al final, cada alumne tria la nota que creu merèixer. Després, el grup en consens, es posa un nota final i es fa un comentari de com ha anat el treball, problemes, acords, etc.
  Tot i que al principi els costa, amb la pràctica, omplen la fitxa en un moment. Els meus alumnes estan força acostumats a aquests tipus de graelles i no els costa gens fer-les servir. Sempre guardem uns cinc-deu minuts per fer-la i poder parlar en grup sobre les qualificacions.
  Us deixo el link amb l'Excel per descarregar-lo i poder modificar-lo en funció dels aspectes que voleu avaluar.
  Ells gaudeixen molt fent exàmens d'aquest tipus i realment poden mostrar què han après de formes molt diferents. Les converses que tenen durant el procés de realització dels exàmens són molt productives i realment estan aprenent amb els companys molt més que continguts de la pròpia matèria: es diverteixen aprenent, expresen idees i punts de vista diferents, arriben a acords, etc.
  Publicat per ~Laia~ a 4:08 Cap comentari:
  Etiquetes de comentaris: Coneixement del medi, Exàmens i Controls
  Amb la classe hem estudiat com s'alimenten les plantes:
  Però algun dels meus alumnes, molt curiosos, va preguntar si com nosaltres, les plantes també tenen conductes per on circulen els aliments. Així que després d'aquesta pregunta, vaig buscar un petit experiment per fer a l'aula.
  Vam agafar api, aigua i colorant alimentari. Vam tallar l'api i el vam deixar unes 24h absorbint aigua amb colorant. Avís: no utilitzeu pintures per acolorir l'aigua perquè l'api no l'absorbeix!
  Després de 24h més o menys, l'api va tornar-se de color ataronjat o blau, segons el colorant afegit a l'aigua.
  Els alumnes van quedar-se molt sorpresos i després van poder anar obrint les fulles i la tija i observar tots els conductes per on circula la saba.
  Com sempre, vam anotar els passos de la nostra investigació a la llibreta científica:
  Publicat per ~Laia~ a 13:43 Cap comentari:
  Etiquetes de comentaris: Coneixement del medi, Experimentació, Llibreta científica
  Caixeta de benvinguda al nou curs
  Uix... després de més de mig curs, m'he adonat que no havia penjat aquesta idea!
  Al principi de curs, per donar la benvinguda als meus alumnes, els vaig preparar una caixeta de benvinguda.
  Les capses són caixes on venien unes llums. La meva germana i un amiga van posar les mateixes i de seguida que les vaig veure, vaig demanar que me les guardessin: tenia al cap la idea perfecte!
  Dins de cada caixa vaig col·locar:
  TRES PÍNDOLES MÀGIQUES
  Cada alumne tenia la seva personalitzada a la seva taula. Els va encantar entrar a la nova classe, veure el seu nom i descobrir què hi havia dins! Junts vam llegir les 12 coses que necessitàvem i els vaig explicar que els sugus eren màgics i que de ben segur que els donaven forces pels tres trimestres d'aquest curs. Hi ha que han anat menjant-se un cada trimestre i ara només els queda l'últim; hi ha que se'ls van menjar tots el primer dia; i hi ha qui encara no els ha ni tocat!
  La capsa l'han utilitzat per mil coses durant el trimestre: guardar-hi secrets, punxa, cromos, medalles, etc.
  Doncs bé, és una idea que no costa gens i que fa que comencin el curs amb un gran somriure a la cara! Aquí us la deixo!